
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 138
                                                                 din 30 iunie 2025
privind trecerea unor mijloace fixe din domeniul public 

în domeniul privat al municipiului și preluarea acestora şi a obiectelor de inventar din administrarea 

S.C. Ecoserv Sig S.R.L. în administrarea directă a Municipiului Sighișoara,

în vederea scoaterii din funcţiune, casării şi valorificării acestora

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 16.595/20.05.2025 şi la Consiliul Local Sighișoara cu nr. 20.312/23.06.2025, de referatul de aprobare, înregistrat cu nr. 16.593/20.05.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere constatările comisiei de inventariere şi ale subcomisiilor de inventariere, casare, declasare şi scoatere din inventar a bunurilor materiale (mijloace fixe şi obiecte de inventar), cu privire la inventarierea bunurilor materiale ale Municipiului Sighişoara şi ale unităţilor de sub autoritatea municipiului pe anul 2024 (inclusiv mijloacele fixe şi obiectele de inventar aflate în gestiunea/administrarea S.C. Ecoserv Sig S.R.L.), însuşite prin Hotărârea Consiliului Local Sighişoara nr. 51/27.03.2025;

Ținând cont de prevederile contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat cu nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012, actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, actul adiţional nr. 3, aprobat prin Hotărârea Consiliului Local Sighişoara nr. 32/26.02.2015 și actul adițional nr. 4, aprobat prin Hotărârea Consiliului Local Sighișoara nr. 33/27.02.2017;
Având în vedere nota de serviciu cu nr. 15.949/IV/2/14.05.2025, prin care Compartimentul Buget, Contabilitate, Salarizare din cadrul Direcției Economice a Municipiului Sighișoara, solicită trecerea unor mijloace fixe din domeniul public în domeniul privat al municipiului şi preluarea din administrarea S.C. Ecoserv Sig S.R.L., a bunurilor de natura mijloacelor fixe și obiectelor de inventar care au fost propuse spre casare, precum și valorificarea acestora, conform listei atașate notei;

Având în vedere prevederile art. 361 alin. (2) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere prevederile art. 858 - 870 din Legea nr. 287/2009 privind Codul civil, republicat, cu modificările şi completările ulterioare, cu referire la proprietatea publică şi dreptul de administrare;

Având în vedere prevederile Ordonanţei Guvernului nr. 112/2000 pentru reglementarea procesului de scoaterea din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ - teritoriale, cu modificările şi completările ulterioare,  aprobată prin Legea nr. 246/2001;

Având în vedere prevederile art. 21 - 23 din Legea nr. 15/1994 privind amortizarea capitalului imobilizat în active corporale şi necorporale, republicată, cu modificările şi completările ulterioare, precum şi prevederile art. 21 - 24 din Normele metodologice de aplicare a Legii nr. 15/1994, aprobate prin Hotărârea Guvernului nr. 909/1997, cu modificările şi completările ulterioare;

Având în vedere prevederile art. 22 din Ordonanţa Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările şi completările ulterioare;
Având în vedere Raportul de specialitate al Compartimentului Administrarea Domeniului Public şi Privat, înregistrat cu nr. 16.580/20.05.2025, prin care se propune trecerea unor mijloace fixe din domeniul public în domeniul privat al municipiului și preluarea acestora şi a obiectelor de inventar din administrarea S.C. Ecoserv Sig S.R.L. în administrarea directă a Municipiului Sighișoara, în vederea scoaterii din funcţiune, casării şi valorificării acestora;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1) și alin. (2) lit. „c”, alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

H O T Ă R Ă Ş T E:
Art. 1. Se aprobă trecerea din domeniul public al Municipiului Sighișoara în domeniul privat al Municipiului Sighișoara, a mijloacelor fixe, în valoare de 216.341,60 lei, identificate conform anexei nr. 1, care face parte integrantă din prezenta hotărâre.

Art. 2. Se aprobă preluarea din administrarea S.C. Ecoserv Sig S.R.L. în administrarea directă a Municipiului Sighişoara a mijloacelor fixe, în valoare de 219.321,60 lei şi a obiectelor de inventar, în valoare de 51.258,75 lei, identificate conform anexei nr. 1 şi anexei nr. 2, care fac parte integrantă din prezenta hotărâre.

Art. 3. Se aprobă scoaterea din funcţiune, casarea şi, după caz, valorificarea mijloacelor fixe şi obiectelor de inventar, identificate conform anexei nr. 1 şi anexei nr. 2, care fac parte integrantă din prezenta hotărâre.

Art. 4. Se aprobă modificarea anexei nr. 4 – „Inventarul bunurilor mobile şi imobile proprietate publică, aferente serviciului public şi care sunt date în administrarea delegatului pe durata contractului de delegare a gestiunii” la contractul de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat cu nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012, actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, actul adiţional nr. 3, aprobat prin Hotărârea Consiliului Local Sighişoara nr. 32/26.02.2015 și actul adițional nr. 4, aprobat prin Hotărârea Consiliului Local Sighișoara nr. 33/27.02.2017, în sensul scoaterii din listă a mijloacelor fixe şi obiectelor de inventar, identificate conform anexei nr. 1 și anexei nr. 2, care fac parte integrantă din prezenta hotărâre.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Arhitect Șef, Compartimentul Buget, Contabilitate, Salarizare – Direcţia Economică, Compartimentul Administrarea Domeniului Public şi Privat – Direcţia Arhitect Șef și Serviciul Monitorizare Servicii Publice, Guvernanță Corporativă din cadrul Municipiului Sighişoara şi S.C. Ecoserv Sig S.R.L.

Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Șoneriu Mihai - Marcel
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  2 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică; 
  1 ex. Serviciul Monitorizare Servicii Publice, Guvernanță Corporativă;
  2 ex. S.C. Ecoserv Sig S.R.L.
13 ex.  

B.A.

